SKAIDROJOŠS APRAKSTS

Esošās situācijas raksturojums

Projektējamā Viestura iela atrodas Gulbenes pilsētas ziemeļu daļā un pieslēdz gan dzīvojamās teritorijas, gan ražošanas teritorijas Miera ielai. Iela pēc tās funkcijas iedalāma vietējas nozīmes ielu grupā, un tās kategorija ir – teritoriju pieslēguma savienojums (C-IV).

Ielas brauktuves esošais segums ir neapmierinošā stāvoklī ar izteiktu plaisu tīklu un bedrēm, kā arī segas kūkumošanās pazīmēm. Dabā daudzviet novērojama lietus ūdens uzkrāšanās uz ielas braucamās daļas. Ielai šobrīd nav nodrošināta lietus ūdens savākšana un atvade no ielas brauktuves. Esošais ielas apgaismojuma līmenis ir normatīviem neatbilstošs.

Esošais reljefs projektējamā ielas posmā ir samērā līdzens. Asfaltbetona brauktuves platums ielas posmā ir mainīgs:

* Posmā no Miera ielas līdz pagriezienam pa labi uz dzelzceļa stacijas teritoriju - robežās no 5.00m līdz 7.00m
* Posmā no pagrieziena uz dzelzceļa staciju līdz pilsētas robežai – vidēji 5.00m.

Projektējamā ielas posmā nav izveidota mazāk aizsargātajiem satiksmes dalībniekiem piemērota infrastruktūra – nav gājēju ietvju un velo – infrastruktūras.

Esošo transporta plūsmu veido galvenokārt vietējas nozīmes satiksmes kustība.

projekta risinājumi

Ielas trase projektēta pa esošo ielas klātni, iekļaujoties ielu sarkanajās līnijās. Ielas trases sākums ir pievienojumā Miera ielai, bet beigas – pie pilsētas robežas. Ielas kopējais trases garums sastāda 1266.97m. Projektējamais ielas atzars dzelzceļa stacijas teritorijas virzienā – 40.89m. Projektējamais ielas atzars (z.v. kad. apz. 50010090304) ražotnes teritorijas virzienā – 201.20m.

Viestura ielu pēc nozīmes var iedalīt divos posmos:

* Posms no Miera ielas līdz PK 5+90 (atzari uz dzelzceļa stacijas un ražotnes teritorijām) ir ar noteiktu smagā kravas transporta intensitāti un augstāku noslogojumu.
* Posms no PK 5+90 līdz trases beigām pamatā kalpo piekļuves nodrošināšanai esošajai dzīvojamai apbūvei.

Viesturā ielas braucamās daļas parametri projektēti sekojoši:

1. Ielas posms no Miera ielas līdz PK 5+90: brauktuves platums 6.50m;
2. Atzars uz dzelzceļa stacijas teritoriju: brauktuves platums 4.50m;
3. Atzars uz ražotnes teritoriju (z.v. kad. apz. 50010090304): brauktuves platums 5.50m;
4. Ielas posms no PK 5+90 līdz trases beigām: 4.50m plata brauktuve un 2x0.50m nomales.

Viestura ielas trases sākums plānots pievienojumā Miera ielai. Augstuma atzīmes trases sākumā pieslēdzamas pie Miera ielas esošajām augstumu atzīmēm.

Pa Viestura ielas labo pusi no trases sākuma līdz PK 5+70 un ielas atzarā uz dzelzceļa stacijas teritoriju plānots bruģakmens seguma celiņš – apvienotai gājēju un velobraucēju satiksmei. Celiņa projektētais platums - 2.75m.

būvniecības ieceres ietvaros cērtamie koki

Ielas pārbūves risinājumi projektēti tā, lai maksimāli saglabātu esošos kokus. Tomēr atsevišķus kokus, kopskaitā 12, nav iespējams saglabāt. Atbilstoši projektēšanas uzdevumam un būvniecības iecerei, posmā no Viestura ielas trases sākuma (Miera ielas) līdz ielas atzaram uz dzelzceļa staciju, izbūvējams apvienotais gājēju un velobraucēju celiņš.

Gājēju un velobraucēju celiņa izbūves nepieciešamībai, ka arī normatīviem atbilstoša ielas apgaismojuma ierīkošanai, nepieciešamas likvidēt 1 bērzu, 1 ābeli, 1 osi, 1 gobu, pa vienam plūmju un korinšu pudurim, un 6 liepas. Likvidējamie koki šobrīd atrodas neatbilstošā attālumā no konstrukcijām un esošajiem inženiertīkliem, bet, izbūvējot gājēju un velobraucēju celiņu, tos nav iespējams saglabāt.

Pie ielas trases PK 4+25 plānots pārstādīt ielas klātnes izbūves darbiem traucējošos košumkrūmus ielas kreisajā pusē, tos pārceļot uz jaunu vietu ārpuse ielas klātnes robežām.